নাইক্ষ্যংছড়ি উপজেলা

নাইক্ষ্যংছড়ি বাংলাদেশের বান্দরবান জেলার অন্তর্গত একটি উপজেলা।

 অবস্থান ও আয়তন 
নাইক্ষ্যংছড়ি উপজেলার আয়তন ৪৬৩.৬১ বর্গ কিলোমিটার (১,১৪,৫৬০ একর)।বান্দরবান জেলার দক্ষিণ-পশ্চিমে ২১°১১´ থেকে ২১°৪০´ উত্তর অক্ষাংশ এবং ৯২°০৬´ থেকে ৯২°২৩´ পূর্ব দ্রাঘিমাংশ জুড়ে নাইক্ষ্যংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ১২৩ কিলোমিটার। এ উপজেলার উত্তরে লামা উপজেলা ও কক্সবাজার জেলার রামু উপজেলা, দক্ষিণে মিয়ানমারের রাখাইন রাজ্য, পূর্বে আলীকদম উপজেলা ও মিয়ানমারের রাখাইন রাজ্য, পশ্চিমে কক্সবাজার জেলার চকরিয়া উপজেলা, রামু উপজেলা ও উখিয়া উপজেলা।

 প্রশাসনিক এলাকা 
১৯২৩ সালে নাইক্ষ্যংছড়ি থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। নাইক্ষ্যংছড়ি উপজেলায় ৫টি ইউনিয়ন রয়েছে। সম্পূর্ণ নাইক্ষ্যংছড়ি উপজেলার প্রশাসনিক কার্যক্রম নাইক্ষ্যংছড়ি থানার আওতাধীন।

ইউনিয়নসমূহ:
 ১নং নাইক্ষ্যংছড়ি সদর
 ২নং বাইশারী
 ৩নং ঘুমধুম
 ৪নং দোছড়ি
 ৫নং সোনাইছড়ি

 জনসংখ্যার উপাত্ত 
২০২২ সালের আদমশুমারি অনুযায়ী নাইক্ষ্যংছড়ি উপজেলার মোট জনসংখ্যা ৭৬,৪৭৫ জন। এর মধ্যে পুরুষ ৩৮,২৮২ জন এবং মহিলা ৩৮,১৯৩ জন। 
মোট পরিবার ১২,২১৮টি। 
ধর্মবিশ্বাস
মোট জনসংখ্যার ৭৯.৩৮% মুসলিম, ১৯.৪১% বৌদ্ধ, ০.৭০% হিন্দু, ০.৪৯% খ্রিস্টান ও ০.০২% অন্যান্য ধর্মাবলম্বী।

+ধর্মভিত্তিক জনসংখ্যা  ইউনিয়ন  মুসলিম বৌদ্ধ  খ্রিস্টান  হিন্দু  অন্যান্য বাইশারী ইউনিয়ন১৪,৯৩১৩,০৫৮১৮০১৬৬১ দোছড়ি ইউনিয়ন৭,৪৬৮২,০৬৫১৫৪৫৪ঘুমধুম ইউনিয়ন১৩,৫৩০৪,০১৭৩১৫৬১ নাইক্ষ্যংছড়ি ইউনিয়ন২১,০৭৩২,০৩৯১১২১১৯ সোনাইছড়ি ইউনিয়ন৩,৭৫৪৩,৬৬২২৫১০

জাতিগোষ্ঠী
এ উপজেলায় ৮৩.৪৮% বাঙালি, ৬.১৬% মারমা, ৩.৭৭% তঞ্চঙ্গ্যা, ৩.০৮% ম্রো, ৩.০৫% চাক এবং ০.৪৬% অন্যান্য জনগোষ্ঠীর লোকজন বসবাস করে।

+ইউনিয়ন ভিত্তিক জাতিসত্তা  ইউনিয়ন  বাঙালি মারমা ম্রো ত্রিপুরী অন্যান্য  বাইশারী ইউনিয়ন১৫,৫৩৩১,১৩৮৭২২৩৩৯১০ দোছড়ি ইউনিয়ন৭,৪৬৯১৬৭১,৬০১১৪৯২৬২ঘুমধুম ইউনিয়ন১৫,৩৪২১৩৩৬০২,২২৭ নাইক্ষ্যংছড়ি সদর ইউনিয়ন২১,৫৫৮৫৯১৬৫১,১৮৩সোনাইছড়ি ইউনিয়ন৩,৯৩৯২,৬৭৯২১১৫৭৮৮

 শিক্ষা ব্যবস্থা 
২০১১ সালের আদমশুমারি অনুযায়ী নাইক্ষ্যংছড়ি উপজেলার সাক্ষরতার হার ৩১.৩%। এ উপজেলায় ১টি ডিগ্রী কলেজ, ৪টি মাধ্যমিক বিদ্যালয়, ৫টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৫০টি প্রাথমিক বিদ্যালয় রয়েছে।

শিক্ষা প্রতিষ্ঠান

 যোগাযোগ ব্যবস্থা 
নাইক্ষ্যংছড়ি উপজেলায় যোগাযোগের প্রধান প্রধান সড়কগুলো হল বান্দরবান-লামা-আলীকদম-নাইক্ষ্যংছড়ি সড়ক, বান্দরবান-থানচি-আলীকদম-নাইক্ষ্যংছড়ি সড়ক এবং বান্দরবান-কেরানিহাট-চকরিয়া-রামু-নাইক্ষ্যংছড়ি সড়ক। প্রধান যোগাযোগ মাধ্যম সিএনজি, মাইক্রোবাস।

 ধর্মীয় উপাসনালয় 
নাইক্ষ্যংছড়ি উপজেলায় ৮৫টি মসজিদ, ৩টি মন্দির ও ৩৭টি বিহার রয়েছে।

 নদ-নদী 
নাইক্ষ্যংছড়ি উপজেলার মধ্যাঞ্চলের কিছু অংশে প্রবাহিত হচ্ছে বাঁকখালী নদী।

 হাট-বাজার 
নাইক্ষ্যংছড়ি উপজেলায় মোট ৫টি হাট-বাজার রয়েছে। এগুলো হল নাইক্ষ্যংছড়ি বাজার, চাকঢালা বাজার, বাইশারী বাজার, তুমব্রু বাজার এবং দোছড়ি বাজার।

 দর্শনীয় স্থান 
নাইক্ষ্যংছড়ি উপজেলার দর্শনীয় স্থানগুলোর মধ্যে রয়েছে:
 উপবন পর্যটন লেক
 প্রজ্ঞামিত্র অরণ্য বিদর্শন ভাবনা কেন্দ্র
 গয়াল প্রজনন ও গবেষণা কেন্দ্র
 শৈলচুড়া,sonaichari
 দেবী রুমা ঝর্ণা (চাকঢালা হামদিয়া পাড়ার রশিদনগর)
 দেবী রুমা পাহাড় (চাকঢালা হামদিয়া পাড়ার রশিদনগর)

 জনপ্রতিনিধি 
সংসদীয় আসন
সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল৩০০ পার্বত্য বান্দরবানবান্দরবান জেলাপদশূন্য

উপজেলা পরিষদ ও প্রশাসন
ক্রম নংপদবীনাম০১উপজেলা চেয়ারম্যানপদশূন্য০২ভাইস চেয়ারম্যানপদশূন্য ০৩মহিলা ভাইস চেয়ারম্যানপদশূন্য ০৪উপজেলা নির্বাহী কর্মকর্তাসাদিয়া আফরিন কচি  

 আরও দেখুন 
 বান্দরবান জেলা

 তথ্যসূত্র 

বহিঃসংযোগ


বিষয়শ্রেণী:বান্দরবান জেলার উপজেলা
বিষয়শ্রেণী:নাইক্ষ্যংছড়ি উপজেলা